cyanic-selkie/wikianc huggingface dataset:
Grosseto
Historie
I 1151 svor innbyggjarane lojalitet til Siena. Aldobrandeschi-familien gav i 1222 innbyggjarane retten til å ha ein eigen podestà i lag med tre rådgjevarar og konsulane. I 1244 vart byen erobra av Siena og frå den tide delte Grosseto Siena sin skjebne. Han vart ein viktig festningsby og murane og bastionane er framleis synlege. I 1266 og 1355 prøvde dei å kome seg fri frå Siena, men begge forsøka var mislukka. Då ghibellinarar og guelfarar kjempa om makta i byen prøvde Umberto og Aldobrandino Aldobrandeschi å ta tilbake makta i Grosseto. Siena sin hær sigra og i 1259 utnemnde dei ein podestà frå sin eigen by. Grosseto kom seg igjen fri og eit år seinare kjempa dei side om side med Firenze i slaget ved Montaperti. Dei neste åra vart Grosseto, okkupert, plyndra og bannlyst av pave Clement IV, igjen frigjort under ein republikk leia av Maria Scozia Tolomei, omleira av keisar Ludvig IV (1328) og av motpave Nicholas V i 1336, før han til slutt vart underlagt Siena for godt.
Svartedauden i 1348 råka Grosseto hardt og i 1369 var det berre nokre hundre familiar att. I tillegg vart områda rundt byen plyndra, som i 1447 av Alfons V av Sicilia og i 1455 av Jacopo Piccinino.
Siena sitt styre enda i 1559 då Karl V gav heile hertugdømet til Cosimo I de Medici, første storhertug av Toscana. I 1574 byrja bygginga av bymurar og desse er framleis godt bevart. Den omliggande elvesletta vart drenert. Grosseto var likevel ein liten by og hadde berre 700 innbyggjarar på byrjinga av 1700-talet.
Under styret til Huset Lorrain blømde Grosseto på ny. Han vart så hovudstad i den nye provinsen Maremma.
Massa
Massa er ein by i Italia. Han er hovudstad i provinsen Massa-Carrara i regionen Toscana og har om lag 65 000 innbyggjarar.
I lag med tvillingbyen Carrara er Massa verdskjend for utvinning og produksjon av marmor.
Historie
Frå 1400- til 1800-talet var Massa hovudstad i det sjølvstendige fyrstedømet (seinare hertugdømet) Massa og Carrara, styrt av familiane Malaspina og Cybo-Malaspina.
I 1829 vart byen gjeven til den austerrikske greina av Huset Este. I 1859, under samlinga av Italia vart han ein del av Kongedømet Sardinia.
Hódmezővásárhely
Byen ligg på Den store ungarske sletta der Békés-Csanádi-ryggen møter beitemarkene rundt elva Tisza.
Kunsteventyr
Kunsteventyr er eventyr som til skilnad frå folkeeventyra har kjend opphavsmann. Slike eventyr er ofte inspirert av folkeeventyr, men ber gjerne preg av at dei ikkje har ei forhistorie i munnleg form.
Kunsteventyr er særleg knytte til romantikken. Dei kan parodiera eventyr eller samfunn,
Marie-Catherine d’Aulnoy gav ut eventyrsamlingar på 1690-talet der ho kombinerte tradisjonelle soger med litterære uttrykksmåtar. Gjennom dette er ho rekna som ein opphavsperson til kunsteventyret.
H.C. Andersen er ein kjend forfattar av kunsteventyr som verka på 1800-talet. I Noreg er blant anna Regine Normann og Jonas Lie kjende for å ha gjeve ut samlinga Trold i 1891-92.
Vitskap i 1989
Vitskapsåret 1989 er ei oversikt over hendingar, prisvinnarar, fødde og døde personar tilknytte vitskap i 1989.
Visjera i Novgorod oblast
Visjera (russisk Вишера) er ei elv i Novgorod oblast i Russland og ei av sideelvane til Volkhov frå høgre. Elva er 73 km lang og oppstår der elvane Bolsjaja Visjera og Malaja Visjera (respektive Store Visjera og Lille Visjera) renn saman. Ho munner ut i Malyj Volkhovets, ei austleg grein av Volkhov, rundt 10 km aust for Velikij Novgorod ved.
Ved tilløpselva Malaja Visjera ligg byen Malaja Visjera.
Borut Pahor
Borut Pahor er ein slovensk sosialdemokratisk politikar, og president i Slovenia frå 2012. Han var statsminister i Slovenia frå 2008 til 2012. I 2012 vann han presidentvalet mot den sitjande presidenten Danilo Türk og tok over som president 22. desember 2012.
Trond Martin Sæterhaug
Trond Martin Sæterhaug i Levanger i Nord-Trøndelag er ein norsk politikar. Han var 1. kandidat i Nord-Trøndelag for Sosialistisk Venstreparti ved Stortingsvalet 2009.
2002-2006 var han organisasjonssekretær i sentralstyret til Sosialistisk Ungdom (SU).
Dundee
Dundee er den fjerde største byen i Skottland med om lag 153 000 innbyggjarar (2008). Han er bygd på og rundt den utdøydde vulkanen Dundee Law og ligg på nordre sida av vika Firth of Tay ved Nordsjøen, om lag midt mellom Edinburgh og Aberdeen.
Historie
Dundee starta som ei piktisk busetjing i jarnalderen. Han fekk status som burgh, eller by, av kong William I i 1191. Medan det blir fortald at bror til kongen gav han namnet Donum Dei, 'Guds gåve', etter å såvidt ha unnsluppe døden på veg heim frå krosstog, er det meir truleg at namnet kjem frå det gæliske Dun Dèagh, som tyder 'borga ved Tay'.
Industri
Byen hadde lenge tre hovudindustriar, kjend som «dei tre J-ane»: Jute, og annan tekstilindustri, jam, eller syltetøy, og journalistikk. Dei to første er så godt som borte i dag, men forlaget D. C. Thomson & Co. gjev fortsatt ut ei rekke blad og aviser.
I 2004 fekk Dundee status som rettferdig handelsby.
Anna
Skipet som tok Robert Scott og følgjet hans til Antarktis, RSS Discovery, blei laga i Dundee, og er i dag på utstilling i byen.
Kunja
Kunja spring ut frå den vesle innsjøen Vsteselovo, aust for Velikije Luki, og renn frå her nordover og munnar ut i Lovat i byen Kholm.
Fylkesveg 48
Fylkesveg 48 (Fv48) går mellom Håland i Etne og Frølandsvatnet i Samnanger. Vegen (bortsett frå ferjestrekningane) er 116,9 km lang.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Park Chung-hee
Tilhengarar framhevar at Sør-Korea vart modernisert og opplevde ein svært sterk industriell og økonomisk vekst i perioden hans som gjorde sitt også etter at han vart myrda til at Sør-Korea står fram i dag som ein av verdas største økonomiar, eit land som etter Koreakrigen i 1950-1953 var eit av verdas fattigaste. Gruppa av motstandarar er og veldig stor, ein av dei som kjempa mot det dei kalla eit brutalt diktatur var Kim Yong-sam, Kim Dae-jung som seinare sjølv vart president. Denne gruppa klagar over dårlege menneskerettar, eit brutalt ikkje-demokratisk styre og at han tente den japanske hæren under andre verdskrigen. Motstandarar av styret hans risikerte å verta fengsla, torturert og/eller drepne.
Dottera hans, Park Geun-hye, vart president i Sør-Korea i februar 2013.
Bakgrunn
Park Chung-hee var fødd i 1917 i Gumi i provinsen Nord-Gyeongsang under den japanske koloniseringa av Korea. Han var den yngste sonen til Park Seong-bin og Baek Nam-hui, som var høvesvis 46 og 45 år gamle då sonen vart fødd. Han hadde seks eldre søsken. Familien var ein ubetydeleg del av Goryeong Bak-klanen, og levde som fattige jordbrukarar. Park Chung-hee var truande buddhist.
I 1932 vart Park Chung-hee tatt opp som student ved lærarseminaret i Daegu. Etter fem års studium vart han uteksaminert med toppkarakterar i 1937. Ungdomsåra hans fall saman med den japanske invasjonen av Kina, som byrja med Mukdenhendinga i 1931 og kulminerte med utbrotet av den andre kinesisk-japanske krigen i 1937. Etter studiane underviste Park i fleire år i Mungyeong, der skulen no er verna som museum.
Militær karriere
I april 1940 vart Park immatrikulert ved Mandsjukuos keisarlige armé-akademiet i Mandsjukuo, og fullførte den militære utdanninga si med toppkarakterar i 1942. Han vart straks plukka ut til offiserkurs ved krigsskulen til den japanske hæren i sjølve Japan. Etter å ha blitt den tredje beste eleven i sin klasse, vart han forfremmja til løytnant i 8. infanteridivisjon av Mandsjukuos keisarlege armé, og tenestegjorde der i den gjenverande tiden av andre verdskrigen. Det japanske namnet hans var Takagi Masao (japansk 高木正雄).
I mai 1961 leidde han saman med Kim Jong-pil eit statskupp som avsette den demokratisk valde regjeringa, og i 1963 vart han formelt vald til president av Sør-Korea
Attentat og død
Han vart forsøkt drept av nordkoreanske agentar den 21. januar 1968 og 15. august 1974. Ved det fyrste høvet vart attentatet avverja, men det kosta 29 nordkoreanarar, 26 sørkoreanarar og 4 amerikanarar livet. I 1974 heldt Park ein tale i nasjonalteateret, og ein antatt nordkoreansk agent, Mun Se-gwang, lausna skot frå fyrste rad. Park vart ikkje treft, men kona hans, Yuk Young-soo, og ei korjente blei råka, og døydde same dagen. Park heldt fram talen medan den døyande kona hans vart boren bort frå scenen. Han uttalte seinare at han ofte hadde tenkt på at ektefellen kunne ha vore i live om han ikkje hadde stilt til gjenval i 1971.
Park Chung-hee er gravlagd på Seoul nasjonale gravlund.
Salgótarján
Salgótarján er ein by med fylkesrettar nordaust i Ungarn ved Donau. Byen er hovudstad i fylket Nógrád og har om lag 45 000 innbyggjarar.
Courtney Pine
Courtney Pine er ein britisk jazzmusikar, som skipa det svarte, britiske bandet Jazz Warriors i 1980-åra. Sjølv om han hovudsakleg er kjend som saksofonist, er Pine ein multi-instrumentalist som òg spelar fløyte, klarinett, bassklarinett og klaverinstrument. På albumet hans Europa frå 2011, spelar han nesten berre bassklarinett.
Salgótarján
Byen ligg 120 km nordaust for Budapest og 70 km vest for Miskolc. Salgótarján er omgjeve av vakre skogar og åsar toppa med ruinar av gamle slott.
Fylkesveg 71 i Hordaland
Fylkesveg 71 i Hordaland går mellom Dyvik og Stord lufthamn, Sørstokken i Stord kommune. Vegen er 2,4 km lang.
Courtney Pine
Pine vart utpeikt til offiser i Order of the British Empire (OBE) i 2000 og kommandør av Order of the British Empire (CBE) i 2009.
Album
Som leiar
Som sidemann
Horse Isle
Geografi
Den vesle øya ligg om lag 1 km vest for byen Ardrossan i North Ayrshire. Sjølv om ho ikkje er høgare enn 13 meter over havet, gjer ho noko vern til hamna Ardrossan. Ferja til Arran går nær Horse Isle.
To mindre øyar, North Islet og East Islet, ligg like aust for Horse Isle og fleire mindre skjer ligg i sundet mellom øya og fastlandet.
Sogndal Fotball
Fotballklubben er medlem av det såkalla allianseidrettslaget Sogndal Idrettslag, som vart stifta 19. februar 1926. Sogndal vart landskjent då laget spelte seg fram til NM i fotball for menn i 1976. Etter 1981-sesongen var klubben for fyrste gong klar for opprykk til 1. divisjon. I perioden 1982-2004 spelte Sogndal til saman tolv sesongar i norsk toppserie.
Spelarstall
''Endra 19. august 2020''
, målvakt , målvakt , målvakt , forsvar
, midtbane
, angrep.
Spelarar
Eirik Bakke, Frode Grodås, Jostein Flo, Håvard Flo, Tore André Flo, Lasse Opseth, Anders Stadheim, Tommy Øren, Rune Buer Johansen, Terje Skjeldestad, Alexander Ødegaard og Even Hovland er Sogndal-spelarar som er registrert med éin eller fleire kampar på det norske A-landslaget i fotball.
Også trenarar frå Sogndal har vore i viktige i norsk fotball. Tidlegare spelar Ingvar Stadheim, far til Anders Stadheim, var trenar for landslaget frå 1988-1990. Harald Aabrekk har vore assisterande landslagssjef og vore trenar for U21-landslaget.
Svein Bakke har scora flest mål for Sogndal, 321 mål på 513 kampar. Asle Hillestad har med 611 innhopp flest spelte kampar, like bak kjem Knut Christiansen med 608 kampar (257 mål).
Louis-Nicolas Clérambault
Louis-Nicolas Clérambault var ein fransk musikar, mest kjend som organist og komponist.
Biografi
Clérambault kom frå ein musikalsk familie (faren og to av sønene hans var òg musikarar). Då han var særs ung lærte han å spele fiolin og cembalo og han studerte orgel hos André Raison. Clérambault studerte òg komponering og song.
Clérambault vart organist i kyrkja Grands-Augustins og gjekk i teneste hos Madame de Maintenon. Etter at Ludvig XIV og Guillaume-Gabriel Nivers døydde, tok han over for sistnemnte på orgel i kyrkja Saint-Sulpice og kongehuset i Saint-Cyr, ein institusjon for unge jenter frå lågadelen. Han var der ansvarleg for musikk, orgelet, dirigere kor osv. Han overtok denne posten etter at Madame de Maintenon døydde, og det var her han utvikla sjangeren «fransk kantate». I 1719 overtok han etter læraren André Raison på orgel i kyrkja Grands-Jacobins.
Dolly James
Dolly James er ein britisk songar-låtskrivar og studiomusikar. Ho gav ut fleire singlar i 1990-åra og har turnert internasjonalt med artistar som Simply Red og James Taylor Quartet.
Ho har òg vore korvokalist for Dance With A Stranger, Belinda Carlisle og [[Michael Bolton].
Scottsboro-gutane
Scottsboro-gutane (engelsk: Scottsboro Boys) var ni mørkhuda frå USA, som forsvara seg mot skuldingar om valdtekt i Scottsboro i 1931.
646 Kastalia
646 Kastalia er ein hovudbelteasteroide. Han blei oppdaga den 11. september 1907 av August Kopff ifrå Landessternwarte Heidelberg-Königstuhl.
Vitskap i 1990
Vitskapsåret 1990 er ei oversikt over hendingar, prisvinnarar, fødde og døde personar tilknytte vitskap i 1990.
Meglinka
Meglinka er ei elv i Novgorod oblast i Russland og ei av sideelvane til Mologa frå venstre. Elva er 150 km lang og har eit nedslagsfelt på. Elva har ei middelvassføring på 10 m³/s.
Meglinka spring ut frå innsjøen Meglino, nær landsbyen Uste, i ei høgd 165 meter ovrer havet. Høgda ved munningen i Mologa, i utkanten av byen Pestovo, er 112 meter over havet. .
Dei største sideelvane hennar er Tsjernjanka frå venstre og Rydolozj frå høgre.
Eldrid
Eldrid og Elfrid er kvinnenamn av norrønt opphav. Begge har namnedag den 23. juni.
Det norrøne Eldríðr er truleg sett saman av hildr, 'strid', og frídr, 'vakker', eller friðr, 'fred, vern'.
Elfrida og Elfriede er europeiske variantar av namnet.
Chimes of Freedom
«Chimes of Freedom» er ein song skriven av Bob Dylan og gjeven ut på albumet hans Another Side of Bob Dylan frå 1964 og produsert av Tom Wilson. Dylan baserte songen på «Chimes of Trinity» av Michael J. Fitzpatrick, ein song som Dylan vart kjent med gjennom Dave Van Ronk, som igjen lærte han av bestemora si. Songen har vorte spelt av mange andre artistar, mellom andre Joan Baez, The Byrds, Bruce Springsteen, U2 og Stephen Stills.
Bob Dylan-utgåva
«Chimes of Freedom» vart skriven tidleg i 1964, kort tid etter albumet The Times They Are a-Changin' kom ut, under ein biltur på tvers av USA. Han vart skriven om lag samstundes med «Mr. Tambourine Man», som har liknande symbolisme påverka av Arthur Rimbaud. Songen vart første gong spelt for publikum tidleg i 1964 i anten Civic Auditorium i Denver den 15. februar, eller i Berkley Community Theater i San Francisco den 22. februar.
Songen vart spelt inn den 9. juni 1964 og Dylan nytta sju forsøk før han fekk opptaket som hamna på albumet. Dette var noko rart sidan songen berre var ein av tre han hadde spelt tidlegare føre publikum. Dei fleste andre songane vart gjort på første opptak.
Teksten i songen uttrykket kjensler som songaren får medan han ser på eit torevêr. Torevêret tar over kjenslene til songaren der torebraka vert oppfatta som ringande klokker og lyna som klokkeklang. Til slutt vert syna og lydane på himmelen blanda med tankane til songaren, som ein kan høyre i linjene:
Carrara
Carrara er ein by i Italia. Han er hovudstad i provinsen Massa-Carrara i regionen Toscana og har om lag 65 000 innbyggjarar.
Byen ligg ved elva Carrione, om lag 100 km nordvest for Firenze, og er kjend for den kvite eller blåkvite marmoren som vert henta ut her.
Chimes of Freedom
Andre utgåver
Songen har òg vorte spelt av Joan Baez, Roger McGuinn, Martyn Joseph, The Axis of Justice, Jefferson Starship, The West Coast Pop Art Experimental Band, X, Bruce Springsteen, James Luchak og Stephen Stills. U2 spelte aldri inn songen, men framførte han på fleire konsertar seint i 1980-åra. Senegalesiske Youssou N'Dour sin versjon var gjort om til ein fridomssong for landa i Afrika.
Carrara
Historie
Kommunen Carrara vart oppretta i 1235. I gjennom hundreåra vart han styrt av Pisa (1235), Lucca (1322), Genova (1329), og Milano (1343). Etter Filippo Maria Visconti frå Milano døydde i 1477 kjempa Tommaso Campogregoso, herre av Sarzana og Malaspina-familien om makta i byen.
I 1929 vart kommunane Carrara, Massa og Montignoso slått saman til ein enkel storkommune kalla Apuania. I 1945 vart kommunane løyst frå kvarandre igjen.
Næringsliv
Næringsliv er offentleg eller privat økonomisk verksemd som skapar arbeidsplassar og gjev inntekt til dei tilsette, slik at dei livnærer seg. Primærnæringar som jakt og fiske er den eldste typen næringsliv. Seinare kom jordbruk til og i nyare tid har vi fått enda ei ny primærnæring: fiskeoppdrett. Industri er ei anna form for næringsliv, der utøvarane livnærer seg av produsera varer som andre ynskjer å kjøpa eller ved å arbeida for andre mot betaling. Det var den industrielle revolusjonen som la grunnlaget for industriell produksjon. Omgrepa næringsliv og industri vert i mange samanhengar nytta om kvarandre. I dei siste tiåra har transport og tenesteytande næringar auka sterkt. Andre viktige næringar for Noreg er skipsfart og oljeindustri. Underhaldningsindustrien har òg vokse mykje etter 2. verdskrig.
John Cooper
John Cooper (fødd kring 1570, død 1626), òg kjend Giovanni Coprario eller Coperario, var ein engelsk komponist, gambist og luttist.
Han endra namnet sitt tidleg på 1600-talet. Det vert ofte sagt at han gjorde dette etter at han vitja Italia, men det finst ikkje bevis for at han nokon gong var der. Frå 1622 tente han prinsen av Wales og kan ha vore læraren hans. Han arbreidde for han då han overtok trona som Karl I. Han var gjennom lange tider verna av Edward Seymour, jarl av Hertford.
Av verka til Cooper finn ein fantasiar, suitear og andre verk for gambe og fiolin, samt songsamlingane, Funeral Teares (1606) og Songs of Mourning: Bewailing the Untimely Death of Prince Henry (1613). Han skreiv òg læreboka Rules how to Compose.
I følgje Ernst Meyer var Cooper frå London og italianiserte namnet sitt sidan italiensk musikk og musikarar vart stadig meir på moten, og han var det meste av livet sitt hoffmusikar hos kongen.
Sylvia Mason-James
Sylvia Mason-James er ein britisk songar som har arbeidd mykje som kor- og solovokalist.
Ho song duett med Jimmy Nail på hitten hans «Ain't No Doubt» i 1992, og har sunge med eller for Joan Armatrading, Chicane, Freemasons, Superchumbo, Scott and Leon, Go West, Simple Minds, Adam Rickitt, Robbie Williams, Cher, Bo Selecta, Swing Out Sister, Sheena Easton, The Blow Monkeys og Pet Shop Boys.
Mason-James song korvokal for Roger Waters på verdsturneen hans mellom 27. april og 13. juli 2020, der ho erstatta Katie Kissoon.
The Imperials
The Imperials er ei USA-amerikansk kristen musikkgruppe som har vore aktive i over 50 år. Dei oppstod som ein southern gospel-kvartett, men den nyskapande gruppa vart pionerar innan moderne kristen musikk i 1960-åra. Det har vore mange byte av bandmedlemmar og musikkstil gjennom åra. Dei vann i alt fire Grammyprisar og vart innlemma i Gospel Music Hall of Fame.
Bandet vart starta av Jake Hess i 1963. The Imperials spelte på fleire innspelingar med Elvis Presley i siste halvdelen av 1960-åra, mellom anna på How Great Thou Art.
Ekvipasje
Ekvipasje (av fransk opphav, frå équiper, 'utstyre') er eit omgrep som vanlegvis blir brukt om fleire typar av kombinasjonar mellom menneske og dyr. Det kan visa til ei fargreie som vogn eller slede saman med hestar og køyar, eller til hest og ryttar saman.
Ekvipasje blir også brukt om blind eller svaksynt og førarhund, og om politibetjent og hund, til dømes narkotikahund.
Tele2
Tele2 er eit pan-europeisk selskap oppretta i 1993, og tilbyr mobiltelefoni, telefoni og internett-tilgang til fleire land i Europa. Hovudkontoret ligg i Sverige.
Tele2 AB har rundt rekna 30 millionar kundar i 22 europeiske land, med ei total omsetjing på 50 milliardar SEK. Selskapet er eigd av Kinnevik-konsernet, der familien Stenbeck er største aksjonær.
Tele2 Norge AS er eit norsk dotterselskap av Tele2 AB, og har meir enn 600 000 kundar. I Noreg tilbyr Tele2 mobilabonnement, fasttelefonabonnement og breiband-/internett-tilgang.
Pacemaker
Pacemaker (engelsk for «taktgjevar») er i daglegtalen eit hjelpemiddel for å oppretthalde tilnærma normal hjarterytme hos personar som av ulike årsaker har mista eller har forstyrringar i han. Ordet pacemakar blir òg nytta om det vevsområdet i hjartet (sinusknuten) som normalt styrer hjarterytmen. Det finst òg kunstige pacemakarar som styrer andre område enn hjartet, blærepacemaker.
Ein pacemakar er sett saman av ein elektronikkdel med batteri og pulsgenerator, kopla til ein, to eller tre elektrodar som kan ta imot og/eller gje elektriske signal. Elektrodane ligg i høgre framkammer, i høgre hjartekammer og somme tider utanpå venstre hjartekammer. Ein kan òg ha kortvarig bruk av mellombelse pacemakarar som verkar gjennom plater festa på utanpå brystkassa.
Ein hjartepacemaker kan vera intern eller ekstern. Den eksterne blir gjerne nytta på born som er for små til å få operert inn pacemaker, eller for kort tids bruk etter hjarteoperasjonar eller under hjartekateterisering. Ein intern pacemaker har elektronikkdelen, i form av ein liten metallboks på ca 3x3 cm, lagt inn under brystmuskelen eller i buken.
Ózd
Ózd er ein by nord i Ungarn, nær grensa til Slovakia. Byen ligg i fylket Borsod-Abaúj-Zemplén og har om lag 40 000 innbyggjarar.
Historie
Området har vore busett sidan antikken. Landsbyen Ózd vart først nemnd i 1242. Han låg ved Hangonybekken, like før bekken rann inn i elva Sajó.
Den moderne byen vart til ved at landsbyane Ózd, Bolyok og Sajóvárkony vart slått saman under sosialisttida i Ungarn då den nordlege delen av landet vart kraftig industrialisert. Medan ein hadde vunne ut jern i området sidan 1700-talet, blei det no bygd store jern- og stålverk. Då sosialisttida og subsidiar for tungindustri enda, slo det hardt inn på økonomien til Ózd, som fekk svært mange arbeidslause.
Inchmarnock
Inchmarnock (skotsk-gælisk Innis Mheàrnaig) er ei øy på nordsida av Sound of Bute på vestkysten av Skottland.
Geografi
Inchmarnock ligg vest for Isle of Bute på nordsida av Sound of Bute. Ho er rundt 3,5 km lang og har ei høgd på 60 meter over havet. Øya består hovudsakleg av ein grusrygg som går frå nord til sør. Ho er delvis skogkledd og har grotter ved kysten i nord og i sør og to små tjern. Øya høyrte tidlegare til grevskapet Bute og ligg i dag i regionen Argyll and Bute. Han må ikkje forvekslast med Inchmarnock i Aberdeenshire.
Øya har gjeve namn til Inchmarnock Water, området som litt mellom vestsida av øya og Kintyrehalvøya. Inchmarnock Water går mellom Sound of Bute og Kilbrannan Sound i sør til Loch Fyne og Kyles of Bute i nord.
Noregsmeisterskapen i sjakk
Noregsmeisterskapen i sjakk blir halde i juli kvart år av Norges Sjakkforbund i samarbeid med ein lokal arrangør.
Dette er den klart største sjakkturneringa i Noreg, og har dei siste åra samla mellom 500 og 600 sjakkspelarar. Turneringa har dei siste åra gått over 8 dagar, frå laurdag til laurdag, med 9 rundar. Meisterskapa for 2008 og 2009 blei spela over 9 dagar, frå laurdag til neste sundag.
Noregsmeisterskapen i sjakk blir spela i sju ulike klassar etter spelestyrke. Desse klassane er elite, meister og klasse 1, 2, 3, 4 og 5. Det blir dessutan spela i åtte aldersklassar: Senior A og B (over 60 år), junior A og B (under 20 år), kadett A og B (under 16 år), lilleputt (under 13 år) og miniputt (under 11 år). Turneringa er open for alle medlemmer av Norges Sjakkforbund, og dei yngste klassane er opne for medlemmer i Ungdommens Sjakkforbund.
I øvste klasse, eliteklassen, blir det kjempa om tittelen noregsmeister i sjakk. Dei siste åra har Noregsmeisteren i sjakk fått ein kongepokal i premie. Dei som har vunne denne klassen flest gonger er Simen Agdestein, med ni gongar, Berge Østenstad, med åtte gongar, og Olaf Barda, med seks gongar.
Tidlegare vinnarar
Under står år, namn, og sjakk-klubben som vinnaren er medlem av. Meisterskap avgjorde etter omkamp har merknad om dette.
Andre noregsmeisterskap i sjakk
I tillegg arrangerer Norges Sjakkforbund og Ungdommens Sjakkforbund kvart år fleire andre sjakkturneringar, der det blir kåra noregsmeistrar i snøggsjakk og lynsjakk, for klubblag, skulelag og juniorlag. Det blir også arrangert NM for jenter og NM for ungdom, med fleire aldersklassar.
Palace of Westminster
Palace of Westminster eller Westminster Palace er eit slott i Westminster i London som huser Det britiske parlamentet. Bygningen ligg på vestsida av Themsen, like ved elvebreidda. Han blei teken i bruk som parlamentsbygning i 1547. Slottet er sterkt verna (Grade I) i Storbritannia, og blei utpteikt som verdsarv i 1987.
Historie
Bygningen stammar frå mellomalderen. Størsteparten av det opphavlege slottet er brunne ned, men den store hallen, Westminster Hall, er bevart. Arkitekten for denne hallen var Henry Yevele (død 1400), mens taket blei laga ca. 1390 av Hugh Herland (død ca. 1405).
Etter at store delar av slottet brann i 1834 blei den noverande parlamentsbygningen oppført i nygotisk stil av sir Charles Barry og sonen Edward Barry. Interiøret blei teikna av Augustus Pugin. Underhussalen blei restaurert av sir Giles Scott etter eit tysk bombeangrep i 1941.
Bygg og område
Palasset tar opp ei tomt på 32 400 m². Tomta er omgitt i aust av 266 meter elvebreidd og i vest av Westminster Abbey, Parliament Square og Millbank. I nord ligg Portcullis House, ein moderne kontorbygning for parlamentsmedlemmer og staben deira, og under bakken ligg Westminster undergrunnsstasjon. I sør er Victoria Tower Gardens, ein liten trekanta park mellom Millbank og Themsen.
Bygningen har omkring 1000 rom, 100 trappeoppgangar og 3 km med korridorar. Andre framståande særpreg er:
Valentin Serov
Valentin Aleksandrovitsj Serov var ein russisk kunstmålar, grafikar og portrettmålar. Han vert rekna som representant for dei russiske jugendstilmålarane.
Yngre år
Han voks opp i ein kunstnarfamilie i St. Petersburg, både faren Aleksandr Serov og mora var komponistar. Etter Valentin i ei kortare tid hadde gått på gymnaset, fekk han rettleiing i teikning og måling av Ilja Repin i åra 1878 og 1879, i både Paris og i Moskva. I tida mellom 1880 og 1885 gjekk han i lære på St. Petersburg kunstakademi i heimbyen, hos Pavel Tsjistjakov. Repin og Tsjistjakov hadde vedvarande innverknad på hans tidlege verk. Større påverknad på hans kunst kom likevel gjennom verk av dei gamle meistrane, som Serov lærte å kjenne på museum i Russland og Vest-Europa. Han forlet akademiet med ein sølvmedalje og tok til å arbeide som sjølvstendig kunstmålar.
Eit av Serovs fremste verk i hans tidlege kunstnarår var Jenta med fersknar (Девочка с персиками) (1887), som i dag er utstilt i Tretjakovgalleriet i Moskva. Dette biletet er eit av dei tidlegaste russiske impresjonist-verka.
Portrettmåling
Frå 1890 av vende Serov hovudmerksemda mot måling av portrett. I dei komande åra måla han mange samtidige landsmenn. Han var særleg interessert i skodespelarar, kunstmålarar og forfattarar. Mellom dei ein finn portrett av er til dømes Isaak Levitan (1893), Nikolaj Leskov (1894) og Nikolaj Rimskij-Korsakov, som han portretterte i 1898. Desse portretta er i dag utstilte i Tretjakovgalleriet.
I 1894 vart Serov med i Peredvizjnikij-rørsla. Omkring den tid byrja han i større grad å måle familieportrett, hovudsakleg av born og kvinner. Gjennom sine barneportrett prøvde han å fange det spontane og likeframme i augneblinken. Han søkte å oppnå dette ved å framheve mimikk og posering. Framifrå døme på dette ser ein i portrettet Born (Дети) frå året 1899, og i Mika Morosov (Мика Морозов), måla i 1901.
I tida frå 1890 til byrjinga av 1900-talet laga Serov også mange landskapsmåleri. Han underviste i åra frå 1897 til 1909 ved Moskvas skule i måling, bilethogging og arkitektur.
Seinare år
Etter hundreårsskiftet konsentrerte Serov seg enno meir om portrettmåling. Han skapte i 1904 eit portrett av Maksim Gorkij som i dag er å sjå i Gorkij-museet i Moskva. Eit portrett av Maria Jermolova og ei kolteikning av Fjodor Sjaljapin viser drag av meir dramatisering i personskildringane.
I sine seinare kunstnarår varierte Serov med ulike måleteknikkar, her under vassfargar, pastellfargar, litografi med meir. Gjennom desse teknikkane vart forma på portretta meir og meir forfina. Dette kjem klarast fram i portretta av Vasilij Katsjalov og Tamara Karsavina, og i talrike figurar henta frå Ivan Krylov sine fablar. Desse verka vart til i åra 1908 til 1911.
I sine siste leveår vigde han seg elles til framstillingar av tema frå klassisk mytologi.
Valentin Serov døydde i Moskva.
Debi Doss
Debi Doss er ein amerikanske-fødd fotograf og songar.
Ho var korvokalist for The Kinks i tre år i 1970-åra og song solovokal på «Video Killed the Radio Star», som vart ein stor hit. Doss var på turné med Hot Chocolate då songen gjekk til topps.
Debi vart med i jentebandet Love Force. I 1980-åra samarbeidde Doss mykje med låtskrivarane og produsentane Charlie Skarbek og Tim Smit. Som ei gruppe signerte trioen for CBS og gav ut singlar som The Rhythm Slaves, «Electricity» i 1981 og Dream Regime.
Peptid
Peptid er stutte kjeder av aminosyrer som er bundne saman av peptidbindingar. Dei blir grovt delte inn i oligopeptid, sett saman av få aminosyrer, og polypeptid, som er sett saman av mange. Peptid med fleire enn 100 aminosyrer blir gjerne kalla protein.
Det er ribosoma i cellene som produserer peptid på bakgrunn av mRNA som er transkribert frå DNA i cellekjerna. Peptida blir folda og bundne saman til protein. Når protein blir brotne ned, får ein igjen peptid.
I meltingssystemet blir peptid danna av at enzym spaltar proteina i maten. Ein enzymdefekt, det vil seia at eit av meltingsenzyma manglar eller ikkje fungerer, kan føra til at ein ikkje kan bryta ned visse peptid. Desse kan skada tarmen, som ved cøliaki, eller blir tekne opp i blodet og skapa diverse problem. Desse tilstandane blir kalla matintoleranse, i motsetnad til allergi, som er et immunologisk fenomen. Peptid frå kasein i mjølk og gluten i kveite er kjende for å forverra symptoma ved psykiske lidingar som autisme og ADHD.
Marius Corbett
Marius Corbett er ein sørafrikansk tidlegare spydkastar. Han overraska stort og vart verdsmeister i øvinga under VM 1997 i Athen. Under konkurransen forbetra han sin personlege rekord med 4,50 meter. Hans personlege rekord er 88,75 m.
Aktiv
Corbett synte allereie i unge år store evner som spydkastar. Han vart verdsmeister for juniorar i 1994 med eit kast på 77,98 meter.
Under friidretts-VM i Athen i 1997 kvalifiserte han seg til finalen som tiandemann, med eit kast på 80,72 m. I finalen opna han med 76,58 m og låg på tiandeplass etter den fyrste omgangen. I andre omgang slengde han spydet 88,40 m, ny personleg rekord med langt over fire meter, og tok leiinga framom tre kastarar som alle nådde over 86-metersstreken i same omgangen. Corbett fekk opp eit nytt godt kast i tredje omgangen, nøyaktig meteren kortare enn det som skulle vise seg å ha vore vinnarkastet. Ingen andre kastarar kom over 87 meter, Steve Backley var nærast då han i siste omgangen vann sølvmedaljen med 86,80 m.
I 1998 vart Corbett afrikameister då han i Dakar kasta spydet 79,82 m. Seinare same året oppnådde han sitt aller lengste kast, 88,75 m, då han vann samveldeleikane i 1998. Vinnarresultat står som sørafrikansk rekord også i 2012.
Corbett slutta spydkastinga i 2001.
Dagbladet
Dagbladet er ei norsk landsdekkjande dagsavis. Hagbard Emanuel Berner gav ut fyrste utgåva av avisa den 2. januar 1869. Avisa skifta format frå fullformat til tabloidformat i 1983.
Efim Geller
Efim Petrovitsj Geller, russisk: Ефим Петрович Геллер, var ein ukrainsk og sovjetisk stormeister i sjakk, sjakktrenar og sjakkskribent. Han var blant dei beste spelarane i verda frå 1950-talet til 1970-talet.
Dagbladet
Avisa er politisk uavhengig, men fram til 1970-åra var avisa nært knytt til partiet Venstre. Framleis kan det sporast ei viss kulturradikalisme i avisa. Avisa har tradisjonelt lagt vekt på å vera ei kulturavis. Samstundes prøver Dagbladet å konkurrera med særleg Verdens Gang (VG) om å vera den største laussalsavisa i Noreg.
Efim Geller
Han deltok i kandidatturneringa som kåra utfordrar til verdsmeisteren i sjakk heile seks gongar. Han hadde i den samla karrieren ein positiv skår mot verdsmeistrane i sjakk Mikhail Botvinnik, Vassilij Smyslov, Tigran Petrosjan og Bobby Fischer.
647 Adelgunde
647 Adelgunde er ein hovudbelteasteroide. Han blei oppdaga den 11. september 1907 av August Kopff ifrå Landessternwarte Heidelberg-Königstuhl.
Efim Geller
Biografi
Efim Geller voks opp i Odessa, Han var ein god basketballspelar, og tok utdanning som idrettstrenar. Han var relativt seint ute med å satse på sjakk, og utviklinga som sjakkspelar vart nok også seinka av den andre verdskrigen. Det første verkeleg gode turneringsresultatet var ein sjetteplass i den ukrainske meisterskapen i 1947.
Dagbladet
Dagbladet si redaksjonelle målform er bokmål, men nokre av journalistane skriv noko nær samnorsk. Nynorsk er berre tillate i lesarinnlegg eller i debattspalter.
Særleg Dagbladet blei etter Tore Tønnes sjølvmord i 2002 av Norsk Presseforbunds granskningskommisjon kritisert for at avisas journalistikk var for overdimensjonert, personfokusert og delvis var prega av manglande presisjon og nøyaktighet. Dagbladets eigen granskningskommisjon i Tønne-saka konkluderte med at «Mengde, presentasjon, billedbruk og typografi var i overensstemmelse med slik Dagbladet ønsker å fremstå i en løpende nyhetssak».
Efim Geller
Biografi
I løpet av karrieren spelte Geller 23 Sovjetmeisterskap, berre Mark Taimanov har like mange. Geller vann to meisterskap, i 1955 og 1979. Då han vann den siste som 54-åring, vart han den eldste vinnaren av ein Sovjetmeiserskap nokon gong.
Bristen
Bristen er eit 3 073 m høgt fjell i Glarus-Alpane i Sveits. Fjellet ligg i kantonen Uri, sør for Silenen. Bristen framstår som ei symmetrisk, trekanta pyramide i heile Reusstal og kan også sjåast frå Urnersee. Fjellet er rett og slett eit kjennemerke for kantonen Uri.
Geografi
Bristen ligg i kring tre kilometer sør for den samnemnde landsbyen Bristen i Maderanertal og fire kilometer nord for fjellet Piz Giuv. Bristen og Piz Giuv er skilde frå ein annan av Portlilücke, eit 2506 moh høgt skar. Lenger sør er Oberalppass, seks kilometer lenger aust går dalen Etzlital opp mot det høgste fjellet i området, Oberalpstock. Knapt fire kilometer i vest ligg Gurtnellen i Reusstal.
Mot nord frå toppen av Bristen går ein fjellrygg, som etter 200 meter delar seg i to armar, nordvestryggen og nordaustryggen. Ved foten av nordaustryggen ligg, 2095 moh, det vesle fjellvatnet Bristensee. Mot vest fell ein rygg bratt ned mot Fellital. Mot sør fører ei egg over til 2 853 m høge Zwächten, egga held fram mot Portlilücke.
Fjellhytta Etzlihütte ligg aust for fjellet, 2 052 moh.
Fyrsteklatring
Bristen vart truleg klive rett så tidleg av gemsejegerar eller krystall-leitarar. Den fyrste sikre turist-bestiginga fann stad 23. juli 1823. Ein lækjar som stamma frå Altdorf, Karl Franz Lusser. gjekk saman med lokale folk under leiing av Hans Indergand. Ruta dei valde gjekk langs nordaustryggen, som òg i dag er den vanlegaste vegen til topps.
How Great Thou Art av Elvis Presley
How Great Thou Art er det 28. studioalbumet til Elvis Presley, gjeve ut RCA Victor i mono og stereo i februar 1967. Innspelinga fann stad i RCA Studio B i Nashville, den 25. til 28. mai 1966. Albumet nådde 18. plassen på Top Pop Albums-lista. Det selde til gullplate 16. februar 1968, platina og dobbelt platina 27. mars 1992 og trippel platina 13. oktober 2010 i USA. Tittelsongen vann Grammyprissen i 1967 for beste religiøse song.
Bakgrunn
Det førre gospelalbumet til Presley, His Hand in Mine, hadde selt solid for RCA. Musikken til Presley vart stadig mindre spelt på radio i midten av 1960-åra. På den tida spelte radiostasjonar julemusikk i juletida og religiøs musikk i påsken, og manageren til Presley, Colonel Tom Parker, var overtydd om at Presley kunne kome sseg inn på desse nisjemarknadane. Innspelinga vart arrangert med eit føremål om å skape ein julesingel, og følgje opp albumet til His Hand in Mine.
How Great Thou Art vart det første albumet til Presley som ikkje var filmmusikk sidan Pot Luck with Elvis i 1962, og det første albumet hans om ikkje inneheldt nokre filmmusikkinnspelingar sidan det førre gospelalbumet i 1960. Det introduserte òg produsenten Felton Jarvis for Presley på den andre innspelinga som ikkje var for filmmusikk sidan mai 1963. Jarvis fortsette å arbeide med Presley ressten av karrieren hans.
Under innspelinga avviste Elvis mange av songane Freddy Bienstock hadde fått rettane til, og byrja å plukke sine eigne og musikarane han spelte med sine favorittar. Dei fem songane som var i offentleg eige vart omtalt som «arrangert av Elvis Presley» og publisert av Elvis Presley Music slik at Bienstock kunnne sikre honorar for desse songane.
Kyrkja ein kan sjå på omslaget er First Church of Christ i Sandwich i Massachusetts.
I 2008 gav Sony Music ut albumet på ny med nymastra lyd og tre bonusspor. To hadde vore gjevne ut på singel i 1968, hitsingelen «You'll Never Walk Alone» frå Carousel, som så vidt nådde Billboard Hot 100, og ein tredje song som var til overs etter innspelinga av From Elvis in Memphis i American Sound Studio i 1969 og gjeven ut på eit billigalbum i 1971.
Albumet kom ut på ny i 2010 på Follow That Dream med mange ekstra alternative opptak.
Bonusspor på 2008-utgåva
«Crying in the Chapel» vart gjeven ut på singel (RCA 47-0643) 6. april 1965 og nådde tredjeplassen på Billboard's Hot 100-lista. «You'll Never Walk Alone» vart gjeven ut på singel (RCA 47-9600) i mars 1968 og nådde 90. plassen. B-sida var «We Call On Him».
Vanleg grøndusk
Vanleg grøndusk er ein fleirårig grønalge som veks i Atlanterhavet, Austersjøen og Middelhavet. Han er vanleg langs heile kysten i Noreg. Planten veks på berg og steinar.
Utsjånad
Planten er 5–20 cm høg, noko stiv, mørkegrøn og særleg rikt utstyrt med greintafsar. Forgreininga er tett, og greintafsane kan vere korte eller lange og retta til ulike sider. Tafsane er bygd av trådar av sylindriske celler i enkel rad.
Utbreiing
Vanleg grøndusk er registrert i Austersjøen, Nordsjøen og Nord-Atlanteren og i Middelhavet, og i desse landa: Polen, Nederland, Belgia, Frankrike, Storbritannia, Irland og Noreg.
Førekomst i Noreg
Ein kan finna arten på 15-20 m djupn, men han er elles typisk for grunt vatn der han går inn som undervegetasjon i sagtangbeltet.
Olavsspenning
Olavsspenning eller olavsspennil er ein vidjespenning bunden på ein spesiell måte, slik at han skal vere lett å opne. Ordet er i dag helst knytt til olavsspenningar av smijarn som kan henge i norske kyrkjer; her har dei ofte vore bruka til å feste klokketauet eller som dørringar.
Olavsspenningar i smijarn har oftast ein diameter omkring 15 cm, og har form som ein vidjespenning. Dei har ikkje ornamentikk eller andre særtrekk som gjer at ein kan tidfeste dei, men det er sannsynleg at slike olavsspenningar kan gå attende til mellomalderen. Namnet er knytt til helgenkongen Heilag-Olav.
Slike olavsspenningar i smijarn er kjende frå mellom anna
Vitskap i 1991
Vitskap i 1991 er ei oversikt over hendingar, prisvinnarar, fødde og døde personar tilknytte vitskap i 1991.
Chicago VII
Chicago VII er det sjette studioalbumet til det amerikansk rockebandet Chicago, gjeve ut i 1974. Det var det første og siste dobbeltalbumet deira med nye songar sidan Chicago III i 1971.
Bakgrunn
Medan dei turnerte for å marknadsføre Chicago VI i 1973, byrja bandet å bli rastlause og byrja å spele nokre lange jazzinstrumentalar i setlista si. Publikum hadde ei noko blanda reaksjon til dette, men Chicago likte musikkstykka og etter å ha snakka om det i fleire år, ønskte dei å gje ut eit reint jazz-aktig album, og drog til produsenten James William Guercio og Caribou Ranch for å spele inn det nye, ambisiøse albumet.
Innspelinga starta bra, men det vart etter kort tid usemje i gruppa om jazzprosjektet, og både Peter Cetera og Guercio var begge uroa over den kommersielle risken eit slikt album var. Bandet meinte at somme av dei jazzaktige songane var for gode til å kaste, og dei andre gjekk til slutt med på å spele inn nokre meir pop- og rock-orienterte songar i mellomtida. Slik hadde Chicago brått nok materiale til eit dobbeltalbum.
Chicago stod igjen med ein stor variasjonar av songar, som Terry Kath sin «Byblos», kalla opp etter ein klubb i Osaka i Japan der Chicago hadde spelt. Robert Lamm, som spelte inn eit soloalbum kalla Skinny Boy på den tida, kom med fleire nye songar, til og med tittelsporet frå soloalbumet sitt med The Pointer Sisters på korvokal. James Pankow kom med ein ny hitsingel, «(I've Been) Searchin' So Long» (9. plass), og trompetisten Lee Loughnane traff innartiar med den første songen han skreiv, hitsingelen «Call on Me» (6. plass). Peter Cetera skreiv flest songar for Chicago VII, med «Happy Man» og «Wishing You Were Here» (11. plass), ein svulstig ballade (teikn på framtida) med tre medlemmar frå The Beach Boys på korvokal. «Happy Man» vart sidan spelt av Tony Orlando and Dawn på albumet deira To Be With You.
Chicago VII er òg første gongen Lee Loughnane skreiv og song på eit album, og det var første og einaste gongen at alle medlemmane i bandet bidrog med låtskriving.
Albumet kom ut i mars 1974, Chicago VII og trass i at den første plata nesten berre bestod av jazzinstrumentalar, gjekk det rett til topps på den amerikanske albumlista.
I 2002 vart Chicago VII remastra og gjeve ut som ein enkel CD av Rhino Records med eitt bonusspor: ei tidleg øving av «Byblos».
Lister
Album Singel
Lady Isle
Lady Isle er ei lita, busetnadslaus øy i Firth of Clyde i Skottland. Det stod ein gong eit kapell tileigna Jomfru Maria på øya. I dag finst det eit fyr og ei ferskvasskjelde på øya.
Lady Isle ligg 3,2 km sørvest for Troon. Øya er rundt 600 meter lang og er berre 6 meter over havet på det høgaste.
Biokovo
Biokovo er det nest høgaste fjellet i Kroatia, og ligg ved kysten av Adriahavet i Dalmatia mellom elvane Cetina og Neretva. Den høgaste toppen er Sveti Jure (St. Georg) på 1 762 meter. 196 kvadratkilometer av fjellet er ein verna naturpark. Fjellet vert stundom kalla Bijakova, særleg mellom innbyggjarane på austsida av fjellet. Når det er klårvêr kan ein frå toppen av Biokovo sjå heilt til fjellet Monte Gargano i Italia, som er 252 km unna.
648 Pippa
648 Pippa er ein asteroide i det ytre av hovudbeltet. Han blei oppdaga den 11. september 1907 av August Kopff ifrå Landessternwarte Heidelberg-Königstuhl.
Baja i Ungarn
Baja er ein by sør i Ungarn ved Donau. Byen ligg i fylket Bács-Kiskun der han er den nest største byen etter Kecskemét med om lag 35 000 innbyggjarar.
Facção Central
Facção Central er eit rappeband som vart danna i 1989 i den brasilianske storbyen São Paulo av bandmedlemmene «Nego», «Eduardo» og «Jurandir». Nego og Jurandir forlét seinare gruppa, og «Dum Dum» og «Garga» slutta seg til det. I byrjinga av 1998 forlét Garga bandet og «Erick 12» vart nytt medlem. Han gjekk seinare ut igjen og byrja i staden for å hjelpe bandet i studioet.
Baja i Ungarn
Det ungarske namnet på byen kjem frå tyrkisk og tyder «okse». Baja hadde òg tidlegare det tyske namnet Frankenstadt.
Baja ligg om lag 150 km sør for Budapest og 108 km sørvest for Kecskemét
Facção Central
Eduardo (tekstforfattar og rappar) og Dum Dum (rappar) vart fødde i favelaene der deo også voks opp. Frå dei var små av hadde dei å gjere med sosial vald, politivald, narkotikahandel og -bruk, fengsel osb. Denne fortida vart til ei inspirasjonskjelde som fekk komponisten Eduardo til å ta opp sosial problematikk. Tekstane til gruppa er svært politiske. For dette vart dei truga av politiet over telefonen, arrestert på grunn av innhaldet i enkelte songar og sensurerte. Det vart til og med forbode å vise det einaste videoklippet med dei på brasiliansk fjernsyn. Medlemmene vart tiltala for å forsvare vald og brotsverk.
Fylkesveg 546
Fylkesveg 546 (Fv546) går mellom Rå i Bergen og Bekkjarvik i Austevoll. Vegen (bortsett frå ferjestrekninga) er 33,6 km lang.
Den 17. november 2007 vart Austevollsbrua opna. Ferja mellom Hufthamar og Austevollshella vart dermed erstatta.
Før 1. januar 2010 var vegen riksveg, etter at forvaltingsreformen trod i kraft har han status som fylkesveg.
Msta
Msta (russisk Мста) er ei elv i Tver og Novgorod oblast i Russland. Elva er 445 km lang og har eit nedslagsfelt på. Elva har ei middelvassføring på 200 m³/s.
Elva spring ut frå innsjøen Mstino i Valdajhøgdene nord for byen Vysjnij Volotsjok, og munnar ut i innsjøen Ilmen.
Msta er kjend for stryka på ein 30 km lang strekning mellom Opetsjenskij Posad og Borovitsji, og er ei populær raftingrute. Då vassvegen over Msta var i drift var losing av handelsbåter gjennom stryka ei viktig inntektskjelde for innbyggjarane i Borovitsji.
Dei viktigaste sideelvene til Msta er Berezajka og Uver.
To Ramona
«To Ramona» er ein song skriven av Bob Dylan for det fjerde soloalbumet hans, Another Side of Bob Dylan frå 1964. Melodien er teken frå tradisjonell mexicansk folkemusikk. «To Ramona» er òg eit nikk til Rex Griffin-songen «The Last Letter» frå 1937. Songen er ein av mange på albumet som handlar meir om det personlege og mindre om det politiske, ei side ved Dylan som skulle kome meir til syne seinare. Songen har òg mange hentydingar til visesongaren Joan Baez. Songen vart innspelt på eitt forsøk i Columbia Recording Studios den 9. juni 1964.
Ei utgåve av songen vart spelt inn av The Flying Burrito Brothers på albumet deira med same namn i 1971.
Norsk versjon
Jan Erik Vold skreiv ein norsk tekst til songen, kalla «Til Ramona». Denne vart framført av Jan Erik Vold, Kåre Virud og Telemark Blueslag i 1981.
Cegléd
Cegléd er ein by sentralt i Ungarn. Byen ligg i fylket Pest, om lag 70 km søraust for Budapest. Han har om lag 40 000 innbyggjarar.
Corelli
Corelli eller Correlli er eit italiensk slektsnamn. Det kan visa til:
Linton Kwesi Johnson
I 2002 blei Johnson den andre levande diktaren, og den einaste farga diktaren, til å bli gjeven ut i serien Penguin Modern Classics.
Liv
Johnson var elev ved Tulse Hill School i Lambeth. Allereie her kom han i kontakt med rasismen i det britiske samfunnet, både frå medelevar og ein del lærarar. Dei fleste farga barna blei sende til klassane for dårlege elevar - også Johnson, som hadde gjort det godt på skulen på Jamaica. Medan han framleis var elev blei han med i British Black Panthers, som han seinare sa gav han den verkelege utdanninga hans. Han hjelpte til med å halda diktverkstadar innan rørsla, og utvikla arbeidet sitt med Rasta Love, ei gruppe diktarar og trommeslagarar. Han tok eit afrikansk mellomnamn, Kwesi, eit namn frå Ghana gjeve til gutar fødde på ein sundag, slik Johnson var.
I 1970, berre sytten år gammal, forlét han skulen og gifta seg med kjærasten sin Barbara, som var blitt gravid. Dei fekk etterkvart tre barn saman. Han tok ulike jobbar og fortsette utdanninga si på kveldsskula. Johnson studerte sosiologi ved Goldsmiths College, og gjekk ut i i 1973.